MARIJAMPOLĖS VAIKŲ LOPŠELIS-DARŽELIS „RŪTA“

PATVIRTINTA

Marijampolės vaikų lopšelio-darželio „Rūta“

direktoriaus 2023 m. sausio 19 d.

įsakymu Nr. V- (1.5.E)

RESPUBLIKINĖS VIRTUALIOS PIEŠINIŲ PARODOS

„DOVANOJAME SAULĘ MARIJAMPOLEI - LIETUVOS JAUNIMO SOSTINEI“ NUOSTATAI

I SKYRIUS

BENDROSIOS NUOSTATOS

1. Respublikinės virtualios piešinių parodos (toliau parodos) nuostatai reglamentuoja parodos tikslą, uždavinius, dalyvius, parodos organizavimo laiką, darbų pateikimo ir organizavimo tvarką.

2. Parodos nuostatai skelbiami Marijampolės vaikų lopšelio-darželio „Rūta“ internetinėje svetainėje [www.rutald.lt](http://www.rutald.lt).

II SKYRIUS

PARODOS TIKSLAS IR UŽDAVINIAI

3. **Parodos tikslas.** Įtraukti vaikus ir mokytojus į kūrybinį procesą, suteikiant galimybę dalintis kūrybinėmis idėjomis, patiriant kūrybinį džiaugsmą.

4. **Parodos uždaviniai:**

4.1. Parengti vaikų ir mokytojų sukurtų piešinių virtualią parodą.

4.2. Skatinti ugdymo įstaigų kūrybinį bendravimą ir bendradarbiavimą.

4.3.Ugdyti vaikų meninę raišką ir kūrybiškumą, išradingumą, taikant savitas kūrybinių darbų atlikimo technikas.

III SKYRIUS

PARODOS ORGANIZATORIAI IR DALYVIAI

5. Parodos iniciatoriai ir organizatoriai: Marijampolės vaikų lopšelio-darželio „Rūta“ ikimokyklinio ugdymo mokytojos Evelina Keršienė, mob. tel. nr. +370 625 68218, Rima Plikienė mob. tel. nr. +370 660 14074, Laura Masterkovienė mob. tel. nr. +370 607 07830.

6. Parodoje kviečiami dalyvauti Lietuvos ugdymo įstaigų vaikai ir pedagogai.

IV SKYRIUS

DARBŲ PATEIKIMAS IR PRISTATYMAS

7. Vaikai ir pedagogai piešia piešinėlius ,,Dovanojame saulę Marijampolei – Lietuvos jaunimo sostinei“, naudojant įvairias dailei skirtas priemones ir technikas.

8. Skaitmenines nuotraukas, nurodant dalyvaujančios įstaigos pavadinimą, vaiko, mokytojo vardą, pavardę talpinti į parodai sukurtą virtualią uždarą Facebook grupę „Dovanojame saulę Marijampolei – Lietuvos jaunimo sostinei“ nuo 2023m. vasario 10 d. iki 2023 m. vasario 24 d. Pasibaigus nuotraukų talpinimo terminui, prašome nuotraukų nekelti.

9. Paroda „Dovanojame saulę Marijampolei – Lietuvos jaunimo sostinei“ bus taip pat patalpinta Marijampolės vaikų lopšelio-darželio „Rūta“ internetinėje svetainėje [www.rutald.lt](http://www.rutald.lt) nuo 2023 m. vasario 10 d.

V SKYRIUS

BAIGIAMOSIOS NUOSTATOS

10. Dalyvavimas parodoje reiškia dalyvių sutikimą, kad atsiųstos nuotraukos būtų naudojamos (nepažeidžiant Bendrojo duomenų apsaugos reglamento nuostatų) organizatorių internetinėje svetainėje ir/ar socialinio tinklo Facebook grupėje.

11. Organizatoriai pasilieka teisę koreguoti parodos „Dovanojame saulę Marijampolei – Lietuvos jaunimo sostinei“ nuostatus.

12. Pasibaigus parodai dalyvavusiems mokytojams padėkos bus patalpintos į parodai sukurtą virtualią uždarą Facebook grupę ,,Dovanojame saulę Marijampolei – Lietuvos jaunimo sostinei“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_